защото първоначалната годишна стойност на правото на ползване ще намалява всяка година в резултат на инфлацията. В резултат на това Комисията трябва да раздели годишната цена за квадратен метър в щатски долари на средната печалба, която TEDA може да очаква от земята.
 (4)
 Инвестиционните разходи от 230 милиона щатски долара, обявени от TEDA Egypt, се състоят от цената за правото на ползване на земята и от инвестициите за изграждане на жилищни обекти, обслужващи площи и фабрики. В стойността на парцелите земя, закупени от Jushi Egypt, не е включен нито един от тези разходи, тъй като Jushi Egypt е закупило незастроена земя.
 (5)
 Комисията трябва да използва обменния курс, приложим към момента на продажбите, за да превърне референтната стойност от щатски долари в египетски лири.
 (279)
 По първата точка Комисията признава, че пълната собственост е различна от правото на ползване, но тъй като ПE не е предоставило никаква информация или статистика относно покупните цени на земя, Комисията счита, че това е била най-добрата налична информация, за да се определи референтната стойност.
 (280)
 По втората точка Комисията припомня, че въпросната оценка представлява независимо проучване, поръчано от ПE, въз основа на което е определена присъщата стойност на земята, т.е. цената, на която земята обичайно би следвало да се продава. Фактът, че парцелите в действителност не са били продадени на тази цена от ПE, не засяга тяхната присъща стойност.
 (281)
 По третата точка Комисията счита, че стойността на правото на ползване обикновено се определя като процент от пазарната стойност на базовия актив (т.е. стойността на пълната собственост) в зависимост от продължителността на правото на ползване, т.е. колкото по-дълго е правото на ползване, толкова неговата стойност ще се доближава до стойността на пълната собственост. Тъй като пълната собственост върху земята принципно е за неопределен срок, като се умножи стойността на годишното право на ползване по 50 години, ще се получи референтната стойност, изчислена от Комисията, която винаги ще бъде по-ниска от действителната стойност на пълната собственост. Освен това Комисията отбелязва, че в конкретния пример с договора за право на ползване, подписан от TEDA през 2016 г., пълният размер на правото на ползване е трябвало да се изплати като еднократна сума на началната дата на влизане в сила на това право. Тъй като на практика не е имало годишни наеми, твърдението става недействително.
 (282)
 По четвъртата точка Комисията отбеляза, че Jushi Egypt наистина е закупило земя без сгради върху нея. Тази земя обаче е имала вече достъп до всички необходими комуникации, пътища, пречиствателни станции, обществено осветление, охрана и други обслужващи съоръжения, осигурени от TEDA. Цената за парцел земя в добре развита зона с комуникации не може да се сравнява с цената за парцел пустинна земя. Освен това приходите на дружества за недвижими имоти като TEDA обикновено идват от продажба на земя и отдаване под наем на сградите и инфраструктурата в рамките на зоната. Ако разходите за разработване на земята не са били отразени в нейната пазарна цена, тогава не би имало никакъв стимул за предприемачите изобщо да правят инвестиции.
 (283)
 По последната точка Комисията отбеляза, че